آمریکانین اسکی آنکارا ائلچیسی روس ویلسون اؤلکه‌سینین تورکیه‌یه آچدیغی اقتصادی ساواش‌دان ضررلی چیخاجاغینی و اولوسلارآراسی بازارلارین دا بو وضعیت‌دن ائتکیله‌نه‌جگینی دئدی.
آمریکا مرکزلی فوکس تی‌وی‌نین یایینینا قاتیلان روس ویلسون واشینگتونون تحریم قرارینی تنقید ائد‌رک، گئری آددیم آتیلماماسی حالین‌دا بونون هم آمریکایا، هم ده دونیایا منفی تأثیری اولاجاغینی آچیقلایدی.
روس ویلسون، تورکیه‌یه قارشی تحریملرین ایکی بؤیوک ریسک داشیدیغینی سؤیله‌دی. ویلسونا گؤره بو ریسکلردن ایلکی، هر ایکی اؤلکه اوچون ایللردیر بؤیوک اؤنم عرض ائد‌ن ایلیشکیلرین منفی ائتکیله‌نمه‌سی. ایکینجی‌سی ایسه تورکیه اقتصادین‌دا منفی گئدیشین دیگر بازارلارا دا منفی تأثیر ائد‌جک اولماسی.
تورکیه‌یه قارشی قرارلارین آمریکانین چیخارلارین‌دا بؤیوک تخریباتا یول آچاجاغینی دئیه‌ن ویلسون، اؤلکه‌سینی گئری آددیم آتمایا چاغیردی.
